CELEX: 62012CA0470
Language: el
Date: 2014-02-27 00:00:00
Title: Υπόθεση C-470/12: Απόφαση του Δικαστηρίου (τρίτο τμήμα) της 27ης Φεβρουαρίου 2014 [αίτηση του Okresný súd vo Svidníku (Σλοβακία) για την έκδοση προδικαστικής αποφάσεως] — Pohotovosť s.r.o. κατά Miroslav Vašuta (Προδικαστική παραπομπή — Σύμβαση καταναλωτικού δανείου — Καταχρηστικές ρήτρες — Οδηγία 93/13/EOK — Αναγκαστική εκτέλεση διαιτητικής αποφάσεως — Αίτημα παρεμβάσεως στο πλαίσιο διαδικασίας εκτελέσεως — Ένωση προστασίας των καταναλωτών — Εθνική νομοθεσία που δεν επιτρέπει μια τέτοια παρέμβαση — Δικονομική αυτοτέλεια των κρατών μελών)

14.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/9
            
         Απόφαση του Δικαστηρίου (τρίτο τμήμα) της 27ης Φεβρουαρίου 2014 [αίτηση του Okresný súd vo Svidníku (Σλοβακία) για την έκδοση προδικαστικής αποφάσεως] — Pohotovosť s.r.o. κατά Miroslav Vašuta
   (Υπόθεση C-470/12) (1)
   
   ((Προδικαστική παραπομπή - Σύμβαση καταναλωτικού δανείου - Καταχρηστικές ρήτρες - Οδηγία 93/13/EOK - Αναγκαστική εκτέλεση διαιτητικής αποφάσεως - Αίτημα παρεμβάσεως στο πλαίσιο διαδικασίας εκτελέσεως - Ένωση προστασίας των καταναλωτών - Εθνική νομοθεσία που δεν επιτρέπει μια τέτοια παρέμβαση - Δικονομική αυτοτέλεια των κρατών μελών))
   2014/C 112/10
   Γλώσσα διαδικασίας: η σλοβακική
   
      Αιτούν δικαστήριο
   
   Okresný súd vo Svidníku
   
      Διάδικοι στην υπόθεση της κύριας δίκης
   
   Pohotovosť s.r.o.
   
      κατά
   
   Miroslav Vašuta
   
      παρισταμένης της: Združenie na ochranu občana spotrebiteľa HOOS
   
      Αντικείμενο
   
   Αίτηση προδικαστικής αποφάσεως — Okresný súd Svidníku — Ερμηνεία των άρθρων 6, παράγραφος 1, και 8 της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29), καθώς και των άρθρων 38 και 47 του Χάρτη των Θεμελιωδών Δικαιωμάτων της Ευρωπαϊκής Ένωσης — Σύμβαση καταναλωτικού δανείου — Αναγκαστική εκτέλεση διαιτητικής αποφάσεως — Αίτημα μιας ενώσεως για την προστασία των δικαιωμάτων των καταναλωτών να παρέμβει στη διαδικασία εκτελέσεως — Εθνική νομοθεσία μη προβλέπουσα δυνατότητα των τρίτων να παρεμβαίνουν — Δυνατότητα του εθνικού δικαστηρίου να επιτρέψει μια τέτοια παρέμβαση
   
      Διατακτικό
   
   Η οδηγία 93/13/EOK του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, ιδίως τα άρθρα 6, παράγραφος 1, 7, παράγραφος 1, και 8 της ως άνω οδηγίας, σε συνδυασμό με τα άρθρα 38 και 47 του Χάρτη των Θεμελιωδών Δικαιωμάτων της Ευρωπαϊκής Ένωσης, έχει την έννοια ότι δεν αντιτίθεται σε εθνική νομοθεσία βάσει της οποίας δεν επιτρέπεται η άσκηση παρεμβάσεως από ένωση προστασίας των καταναλωτών υπέρ ορισμένου καταναλωτή στο πλαίσιο διαδικασίας εκτελέσεως η οποία επισπεύδεται κατά του εν λόγω καταναλωτή και αφορά τελεσίδικη διαιτητική απόφαση.
   
      (1)  ΕΕ C 46 της 16.2.2013, σ. 12.